Diari Oficial de la Generalitat Valenciana


Sumari del DOGV 6795, del 13-06-2012 (2012/5751)

RESOLUCIÓ de 6 de juny de 2012, de la consellera d'Infraestructures, Territori i Medi Ambient, per la qual es modifica la Resolució de 27 de febrer de 2012, sobre delegació de determinades competències en distints òrgans de la conselleria.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6795

Data del DOGV
:   13-06-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/5751


Data del document
:   06-06-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Anàlisi jurídica

RESOLUCIÓ de 6 de juny de 2012, de la consellera d'Infraestructures, Territori i Medi Ambient, per la qual es modifica la Resolució de 27 de febrer de 2012, sobre delegació de determinades competències en distints òrgans de la conselleria. [2012/5751]  
Després de l'aprovació pel Decret 112/2011, de 2 de setembre, del Consell, (DOCV núm. 6602 de 06.09.2011) del Reglament Orgànic i Funcional de la Conselleria d'Infraestructures, Territori i Medi Ambient, mitjançant la Resolució de data 27 de febrer de 2012, la consellera d'Infraestructures, Territori i Medi Ambient va procedir a delegar en altres òrgans de la conselleria determinades facultats de la seua competència.  
Posteriorment, en el Diari Oficial de la Comunitat Valenciana núm. 6758, de 20.04.2012, va ser publicada una correcció d'errors a la resolució mencionada, que afectava les competències delegades en les persones titulars de la subsecretària i direccions generals.  
Així mateix, s'ha considerat que la Resolució de 27 de febrer de 2012 patix de falta de previsió en el procediment que cal seguir per a la substitució d'alguns dels òrgans delegats, per la qual cosa és procedent la seua modificació.  
En conseqüència, de conformitat amb el que disposa l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en virtut de les competències conferides en el Decret 112/2011, de 2 de setembre, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, per la present resolc:  
  
Primer  
S'introduïx un nou apartat, l'apartat 4, en la resolució octava de la Resolució de 27 de febrer de 2012, de la consellera d'Infraestructures, Territori i Medi Ambient, sobre delegació de determinades competències en distints òrgans de la conselleria, la redacció de la qual quedarà com seguix:  
«4. En cas de vacant, absència o malaltia dels titulars de les direccions dels servicis territorials de Carreteres a Alacant, Castelló i València d'esta conselleria, les competències delegades seran exercides temporalment, mentres continue esta situació, pels seus respectius caps de la secció de Conservació i Explotació».  
  
Segon  
La present resolució produirà efectes des de l'endemà de la seua publicació en el Diari Oficial de la Comunitat Valenciana.  
  
València, 6 de juny de 2012.- La consellera d'Infraestructures, Territori i Medi Ambient: Isabel Bonig Trigueros.